স্টাফ রিপোর্টার ॥ দেশের সাম্প্রতিক পরিস্থিতি নিয়ে স্থানীয় দৈনিক ও সাপ্তাহিক পত্রিকার সম্পাদকদের সঙ্গে মত বিনিময় করেছেন হবিগঞ্জের পুলিশ সুপার জয়দেব কুমার ভদ্র। গতকাল বুধবার বেলা এগারোটা থেকে সাড়ে বারোটা পর্যন্ত পুলিশ সুপার কার্যালয়ে এ সভা অনুষ্ঠিত হয়। সভায় পুলিশ সুপার জয়দেব কুমার ভদ্র বলেন-হবিগঞ্জের আইনশৃঙ্খলা পরিস্থিতি সারাদেশের তুলনায় ভাল। এরপরও যাতে কোন ধরণের নাশকতার ঘটনা না ঘটে পুলিশ সব সময় তৎপর রয়েছে। তিনি বলেন-রাজনীতিক কর্মকান্ডের নামে জ্বালাও পোড়া, নাশকতা ও সন্ত্রাস মেনে নেয়া যায় না। রাজনৈতিক অধিকার হরণ নয়, নাশকতার বিরুদ্ধে পুলিশ কাজ করছে। হবিগঞ্জে যাতে ক্ষতিকর প্রভাব না পড়ে, নাশকতা ও জ্বালাও পোড়াও এড়াতে পুলিশ প্রশাসন ও জেলা প্রশাসনের পক্ষ থেকে জনপ্রতিনিধি ও বিভিন্ন রাজনৈতিক দলের নেতাদের সঙ্গে ...